title: "Rungholt (Skep, 1992)"
text: "Di Rungholt es en F\u00f6riskep fuar Autos en Pasajiiri. J\u00fc faart fuar di Wyker Dampskeepen-Reederii F\u00f6\u00f6r-Aamrem\n\nHistoorii \nDi Rungholt waar 1992 bi di H\u00fcs\u00fcmer Skepswerev becht. J\u00fc es ee\u0111er di \"F\u00f6riskeepenseerie\" becht, wat 1972 me di \"Schleswig-Holstein II\" bigent waar (Biskriiwing \u00fcp di Sir aur di W.D.R.).\nBi ark nii Skep waar wat forbeetert: Wiar't bi di \"Nordfriesland V\" (1978) en di \"Uthlande IV\" (1980) di hydraulisk Bugwisiiri of di Forleengering en bi di \"Schleswig-Holstein III\" fan 1988 en Retingsbuat me Bensiinmotoor, sa wiar't bi \"Rungholt\" en nii, breereri Rump, gurter Maskiinen en Propelers, wat iin \u00f6n Kort-D\u00fc\u00fcsen l\u00f6p. Forskeligi \u00fc\u0111er Modernisiaringen fan di ialer Skeepen waar uk metjens me iinbecht. Nii wiar dit hydraulisk Wisiir, wat n\u00fc uk achtern iinbecht waar.\n\n\u00d6n di 10. April 1992 waar di \"Rungholt\" t\u00f6 Weeter leten. D\u00f6pt waar j\u00fc fan Hanna Bradhering. T\u00f6 Proof waar \u00f6n di 29. Mai 1992 faart. \nSent Juuni 1992 es di F\u00f6ri twesken Daagibel, Wyk en Witd\u00fcn \u00f6nerwai.\n\nSenerkhairen aur di Rungholt  \n Di Piiler me di Rookr\u00f6\u00f6ren sit ek muar \u00fcp Tweskendek, di sen en Dek hooger \u00fcp't Senskiindek.\n Di Rungholt heer \u00fcs jest Autof\u00f6ri bi di W.D.R. uk achtern en Hydraulik-Wisiir.\n Di F\u00f6ri es knap 2 Meeters breerer \u00fcs di ialer Skeepen.\n Di Maskiinen haa ombi 70% muar Kraft \u00fcs bi di ialer Skeepen bit 1980.\n\nGiar't jit f\u00f6rter?\nEe\u0111er di \"Rungholt\" k\u0101m jit dit leest Skep fan di Reeg, di Nordfriesland VI (1995). Diar sen di Foraneringen bal ek muar t\u00f6 keen, man fan di Technik waar dach jit en bet wat maaket. Sa markiaret di Nordfriesland VI dit Jen fan en l\u00fcng Reeg aur 23 Jaaren.\nDi Rungholt, di Nordfriesland en h\u00f6\u00f6r tau litjer Sesterskeepen wiar bit 2010 dit Maat fan di F\u00f6riskepsforkiir langs di Priili.\nDi litjer Skeepen sen forsw\u00fcnen (Fuar't Miist forkoopet, ek wechd\u00f6nen), man di Rungholt en di Nordfriesland skel dach temelk wes jit hok Jaaren me langs laap.\n\nLuki uk jir\n F\u00f6riskeepen \u00f6n Nuur\u0111friisl\u00f6n\n Wyker Dampskeepen-Reederii (D\u00fctsk)\n Biskriiwing bi di WDR (D\u00fctsk)\n\nFutnooten\n\nF\u00f6riskeepen NF\nFeer\nOomram"